钦定古今图书集成/明伦汇编/闺媛典/第057卷 > 易氏女
## 钦定古今图书集成/明伦汇编/闺媛典/第057卷 > 易氏女

按《瑞州府志》：“易氏女，名姝贞，高安易滨。女年十一，许
聘南昌仪宾杨漳次子镮，未归而镮没。女闻讣痛绝，
泣请父母归杨守节，且语报讣婢曰：‘一去汝家，譬犹
江水，必不复归矣’。遂以平日所积华绮，悉付姊妺，作
柬寄镮母，预白其意。镮母拒之再三，益感慨欲殉，父
母阻之不可，乃衣麻徒跣登舟，至则拜谒镮父母，为”
文具奠，首触镮棺，死而复苏。自是，朝夕奠，必哀哭。逾
月，托烧夜香，即柩前自缢死，时年十八。其乡有连理
树，与女同生。事闻，诏旌表。